Ο **Φρανκ Ντρέικ** (αγγλικά: *Frank Donald Drake*, 28 Μαΐου 1930 - 2 Σεπτεμβρίου 2022) ήταν Αμερικανός αστρονόμος και αστροφυσικός. Είναι κυρίως γνωστός ως πρωτοπόρος της έρευνας για την ύπαρξη εξωγήινης νοημοσύνης, καθώς και ως ένας από τους ιδρυτές του ιδρύματος SETI. Ξεκίνησε τις πρώτες αστρονομικές παρατηρήσεις του κατά την δεκαετία του 1960, και ανέπτυξε την εξίσωση του Ντρέικ η οποία χρησιμοποιείται συχνά για την δημιουργία εκτίμησης της ύπαρξης εξωγήινης ζωής. Μαζί με τους Τζιουζέπε Κοτσόνι, Φίλιπ Μόρισον, Ιωσήφ Σκλόβσκι, και Καρλ Σάγκαν, συγκαταλέγεται ως ένας από τους πρωτοπόρους της αναζήτησης εξωγήινης νοημοσύνης.

Σταδιοδρομία
------------

### Νεαρή ηλικία

Γεννήθηκε στο Σικάγο της πολιτείας Ιλινόι των ΗΠΑ το 1930, και από μικρός ξεκίνησε να ασχολείται με την ηλεκτρονική και την χημεία, ενώ από νεαρή επίσης ηλικία είχε ενδιαφέρον για την ύπαρξη εξωγήινης ζωής.

Σπούδασε αστρονομία στο πανεπιστήμιο Κορνέλ με υποτροφία του αμερικανικού πολεμικού ναυτικού. Μετά τις σπουδές του υπηρέτησε σύντομα ως αξιωματικός για τα ηλεκτρονικά συστήματα στο καταδρομικό βαρέως τύπου USS *Albany*. Κατόπιν συνέχισε τις σπουδές του στο πανεπιστήμιο Χάρβαρντ σπουδάζοντας ραδιοαστρονομία.

Ξεκίνησε την σταδιοδρομία του διεξάγοντας αστρονομικές μελέτες στο Εθνικό Παρατηρητήριο Ραδιοαστρονομίας (NRAO) στη Βιρτζίνια, και αργότερα στο Εργαστήριο Αεριοπροώθησης (*Jet Propulsion Laboratory*), όπου έκανε σημαντικές μετρήσεις οι οποίες οδήγησαν στην παρουσία στοιχείων για την ύπαρξη ιονόσφαιρας και μαγνητόσφαιρας στον Δία.

Την δεκαετία του 1960, ο Ντρέικ πρωτοστάτησε στην μετατροπή του παρατηρητηρίου Αρεσίμπο σε ραδιοαστρονομικό παρατηρητήριο. Ως ερευνητής, ασχολήθηκε κυρίως με την έρευνα των πάλσαρ, και παράλληλα ήταν καθηγητής στο πανεπιστήμιο Κορνέλ και διευθυντής στο Αρεσίμπο. 

### Εξωγήινοι πολιτισμοί

Το 1961, δημιούργησε την εξίσωση του Ντρέικ, όπου χρησιμοποιούνται 7 αστρονομικές μεταβλητές και ανάλογα με τις τιμές που λαμβάνουν υπολογίζεται ο αριθμός των πιθανών εξωγήινων πολιτισμών που υπάρχουν στον Γαλαξία.

Το 1972, σχεδίασε μαζί με τον Καρλ Σάγκαν την πλάκα του Παιονήρ, το πρώτο μήνυμα της ανθρωπότητας το οποίο στάλθηκε στο διάστημα, με την ελπίδα πως κάποτε θα βρεθεί από κάποιον εξωγήινο πολιτισμό ο οποίος θα είναι σε θέση να καταλάβει το μήνυμα του. 

Το 1974, έγραψε το μήνυμα του Αρεσίμπο, το οποίο μεταδόθηκε από τον ραδιοπομπό της εγκατάστασης προς τον ουρανό ως μήνυμα της ανθρωπότητας και προσπάθεια επικοινωνίας με εξωγήινους πολιτισμούς.

Το 1977, άσκησε την συνολική επόπτευση στο έργο της πλάκας του Βόγιατζερ, ενός παρομοίου μηνύματος απευθυνόμενου σε εξωγήινους πολιτισμούς το οποίο περιγράφει τη ζωή στη Γη.

Το 1984 ίδρυσε μαζί με άλλους αστρονόμους, το ινστιτούτο SETI, το οποίο επικεντρώνεται στην αναζήτηση σημάτων από εξωγήινους πολιτισμούς.

Διακρίσεις
----------

Έγινε μέλος της Αμερικανικής Ακαδημίας Τεχνών και Επιστημών το 1974.

Επίσης, είναι μέλος της Εθνικής Ακαδημίας Επιστημών των ΗΠΑ όπου υπήρξε ο προεδρεύων για τις έδρες της Φυσικής και της Αστρονομίας του Εθνικού Συμβουλίου Έρευνας (1989–92), καθώς και είναι επίτιμος καθηγητής αστρονομίας και αστροφυσικής στο Πανεπιστήμιο της Καλιφόρνια στο Σάντα Κρουζ όπου υπηρέτησε και ως κοσμήτορας των φυσικών επιστημών (1984–88).

Το Πλανητάριο Ντρέικ στο Νόργουντ του Οχάιο έχει ονομαστεί προς τιμή του.

Παραπομπές
----------

1. ↑  (Αγγλικά) *SNAC*. w60w601h. Ανακτήθηκε στις 9  Οκτωβρίου 2017.
2. ↑  (Αγγλικά) *Internet Speculative Fiction Database*. 23898. Ανακτήθηκε στις 9  Οκτωβρίου 2017.
3. ↑  (Γερμανικά) *Εγκυκλοπαίδεια Μπρόκχαους*. drake-frank-donald.
4. ↑  «Frank Donald Drake (1930–2022)». (Αγγλικά)
5. ↑  «Frank Donald Drake (1930–2022)». (Αμερικανικά αγγλικά)
6. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 5  Μαρτίου 2020.
7. ↑  (Αγγλικά) *Mathematics Genealogy Project*.
8. ↑  Ανακτήθηκε στις 20  Ιουνίου 2019.
9. ↑  aas.org/grants-and-prizes/education-prize. Ανακτήθηκε στις 10  Φεβρουαρίου 2021.
10. ↑  «Lick Observatory Optical SETI: targeted search and new directions». *Astrobiology* **5** (5): 604–11. October 2005. doi:10.1089/ast.2005.5.604. PMID 16225433. Bibcode: 2005AsBio...5..604S.
11. ↑  Drake F (1999). «Space missions for SETI». *Acta Astronautica* **44** (2–4): 113–5. doi:10.1016/S0094-5765(99)00036-3. PMID 11542286. Bibcode: 1999AcAau..44..113D.
12. ↑  Drake F (April 1993). «Extraterrestrial Intelligence». *Science* **260** (5107): 474–475. doi:10.1126/science.260.5107.474. PMID 17830410. Bibcode: 1993Sci...260..474D.
13. ↑  Sagan, Carl; Sagan, Linda Salzman; Drake, Frank (February 1972). «A Message from Earth». *Science* **175** (4024): 881–884. doi:10.1126/science.175.4024.881. PMID 17781060. Bibcode: 1972Sci...175..881S.
14. ↑  David, Leonard (Summer 1980). «Putting Our Best Signal Forward». *Cosmic Search* **2** (3): 2–7. Bibcode: 1980CosSe...2....2D. .
15. ↑  «The Birth of SETI Institute | SETI Institute». *www.seti.org*. Ανακτήθηκε στις 24 Ιουλίου 2016.
16. ↑  «SETI Institute Names New Chief Alien Life Hunter». Space.com. Ανακτήθηκε στις 23 Φεβρουαρίου 2012.

|  |  |
| --- | --- |
| εικονίδιο Αστρονομία | Πύλη Αστρονομία |

Εξωτερικοί σύνδεσμοι
--------------------

* "Estimating the Chances of Life Out There" στο YouTube Ομιλία στη Σίλικον Βάλεϊ σχετικά με την αστρονομία / YouTube

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 44380395
* LCCN: n84081625
* ISNI: 0000 0000 8122 8330
* GND: 119171007
* SUDOC: 085974978
* BNF: cb123852262 (data)
* BIBSYS: 90664132
* MusicBrainz: 676a72fb-42ac-4a2f-bd8e-2e3026a89656
* MGP: 262110
* NDL: 00438219
* NKC: js20091118005

 |

 |